KOROISTEN KEKRI 16.11.2019 koputtaa ovella, ja ohjelma alkaa olla kasassa! Lisäyksiä saadaan ehkä vielä - pysykäähän linjoilla!

Kekri alkaa työpajan merkeissä: oman pellon kuituhamppua ja –pellavaa työstetään perinteisin menetelmin, jotta kuidut saadaan irti kehruuta varten. Päivän alustuksissa kerrotaan vanhoista kekriperinteistä sekä hampun viljelystä ja käytöstä Suomessa. Illalla nautitaan elävästä musiikista, laulusta ja muusta kulttuuriohjelmasta.

Alustava OHJELMA:

14-16: oman pellon kuitupellavan ja -hampun loukutusta, lihtausta ja häkilöintiä työpajassa ulkosalla. Myös lapset voivat osallistua kuitujen työstämiseen huoltajiensa valvonnassa.

16-17 Helbe Pajarin luento kuituhampun viljelystä ja perinteisestä käytöstä Suomessa.

17.30-18.30 Kansanmuusikko Minna Hokan paimensoitinkonsertti ja yhteissoittoa kaikien halukkaiden kanssa

18.30-19.15 Suomalaiset kekriperinteet (Anssi Alhoniemi Taivaannaula ry:stä tarinoi)

19.30 Mahdollisuus hiljentymistuokioon ulkona muistojen ja kynttilöiden äärellä

20 – Lauluyhtye Raiku esiintyy, jota seuraa kansanlaulu- ja soittojamit

Noin 21.30-22 alkaen: kantrirokkia soittava Dixie Trixie

Huhujen mukaan myös hurja kekripukki ilmestyy paikalle riemuksemme :-)

Koroisten kahvila on auki klo 14 alkaen. TERVETULOA mukaan nauttimaan ohjelmasta ja ruokapöydän antimista! Tarjolla on niin makeaa kuin ruokaisaa vatsantäytettä, mm. oman pellon härkäpapuja ja makoisia lähijuureksia.

Kahvilaan toivotaan TALKOOLAISIA avuksi, jotta kaikki ehtivät nauttia myös ohjelmasta. Apu on tervetullutta myös perjantai-iltana herkkujen ja ruoan valmistuksessa! Voit myös leipoa kotona, ja tuoda jotain yhteiseen pöytään. Laitathan viestiä koroinen@gmail.com, jos voit olla tavalla tai toisella avuksi! :-)